  Туспуктэм: Удмуртиысь тазалык утёнъя министерстволэн пресс-службаез Наталия Сильвестрова 22-тӥ тулыспалэ Удмуртиысь Нырысетӥ элькун эмъяськоннилэн Перинатальной центрез 13 арес тырмонзэ пусъе. Аслэсьтыз ужзэ со 2010-ти арын 7 номеро пинал ваён юрт улсын кутскиз. Со аръёс ӵоже центрын 50 сюрслэсь трос нылпиос вордскизы, соос пӧлын 1 сюрс 166 кыктоос но 35 куиньмоос. Со сярысь элькунысь тазалык утёнъя министерстволэн пресс-службаез ивортӥз. « Ужан аръёс ӵоже ӧнерчиосмы котыр дырызлэсь азьло вордӥськем 6 сюрс котыр нылпиосты утизы, соос полысь 607 нуныослэн секталазы одӥг килограммлэсь ӧжытгес вал. Туала тӥрлыкъёслы луыса сыӵе нылпиослэн улэп кылёнзы ми дорын 100 процентозь вуэ. Со тыосты шокатӥсь нимысьтыз аппаратъёс, вож нуныослы кювезъёс но мукетыз » Елена Сахабутдинова, Удмуртиысь тазалыкез утёнъя министерствоысь акушерствоя но гинекологияя внештатной ӧнерчи Центырлэн валтӥсь аспӧртэмлыкез но мукет нылпи ваён юртъёслэсь пӧртэмлыкез – вож нуныослы реанимировать карон интыос (койкаос), дырызлэсь азьло вордскем нылписоты утёнъя ёзэтъёс но нуныослэсь патологиоссэс эмъян. Перинатальной центре быдэс Удмуртиысь патологиосын но дырызлэсь азьло ваён кышкытлыкен секытэн кышномуртъёс вуо. Нылпи ваён сертификатъёслы луыса, коньдон кудъёсызлы «Здравоохранение» йӧскалык ӵектос улсын висъяло, элькунысь котькуд нылкышно перинатальной центрез бырйыны быгатэ. « Нуналлы быдэ ми дорын 20 пала нылпиос вордско, огдыре 10 кышномуртлэсь нылпизэ кутыны быгатӥськомы. Милям резервъёсмы, вылӥ квалификациен ужасьёсмы но тӥрлыкмы вань, соин котькуд нылкышнолы юрттэт сётыны дась » Марина Роженцова, Перинатальной центрысь нылпи ваён ёзэтэн кивалтӥсь Патологи ёзэтын дырызлэсь азьло вордӥськем нылпислы вань кулэ ӧнерчиос юрттэт сёто, эскеронъёс ортчыто. « Мынам нуные дырызлэсь азьло вордскиз, одӥг килограммлэсь кӧня ке гинэ секытгес вал. Нылпи ваён секытэн ортчиз, мон туж шумпотӥсько, Перинатальной центрын нылпи ваи шуыса, малы ке шуоно милемлы соку ик юрттӥзы, нылпиез реанимацие понӥзы, отын эмчиос сое весь чаклазы. Али ваньмыз умой ни, доре бертыны дасяськиськом » Валентина Кусова, анай Тодэ вайытом, Удмуртиын 1 сюрлэсь трос вож нуныосты выжыысь выжые паласькись висёнъёслы эскеризы. Тегъёс: нылпиос эмъяськонниос Ижкар Удмуртия  